10. septembra přeměni so pobrjóh Bjezdowskeho jězora prěni raz na zetkanišćo lubowarjow yoga. Hromadźe z dalšimi organizatorami je Dagmar Steuer po wšěm zdaću dobry čuch měła. Silke Richter je so z njej rozmołwjała.
Knjeni Steuer, čehodla trjeba łužiska jězorina yogowy festiwal?
D. Steuer: Łužiska jězorina je so wuwiwacy dowolowy region. Ze swojim festiwalom chcemy jón hišće bóle do zjawnosće přinjesć. Nimo toho mamy tu za swoje zaměry jara dobre wuměnjenja.
Što maće dokładnje planowane?
D. Steuer: Yogowy festiwal započnje so pjatk, 10. septembra, w 16 hodź. a traje hač do njedźele, 12. septembra, něhdźe do 17 hodź. Poskićeć chcemy přibližnje 50 kursow rozdźělnych stilow a kmanosćow, a to na łuce, w stanje abo tež na wodźe. Wjacori wučerjo z regiona, ale tež ze zdalenišich kónčin wotwjedu wobdźělnikow do swěta yoga. Pjatk a sobotu změjemy koncerty. Dospołny program nańdu zajimcy internetnje pod yoga-beachfestival.de.
Kajki je dotal wothłós? Maće hižo přizjewjenja?
slk_Latn szl_Latn szl_Latn bos_Latn szl_Latn bos_Latn